CELEX: 
Language: et
Date: 2014-07-16 00:00:00
Title: KOMISJONI DELEGEERITUD MÄÄRUS (EL) nr …/…, seina- ja laekattematerjalina kasutatavate ühtlustatud standardiga EN 13986 hõlmatud puidupõhiste paneelide ja ühtlustatud standardiga EN 14915 hõlmatud täispuit-tahveldise ja -vooderdise liigitamise tingimuste kohta tulekaitsevõime järgi ilma katsetamiseta

SELETUSKIRI
            
            
               1.DELEGEERITUD ÕIGUSAKTI TAUST
            
            
               Euroopa Parlamendi ja nõukogu 9. märtsi 2011. aasta määruses (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ
                  1
               , on ette nähtud, et ehitustoodete tootjatele ei tohiks panna tarbetut halduskoormust ega kulusid. Eelkõige on määruse (EL) nr 305/2011 artiklis 28 sätestatud, et komisjon peaks valima toimivuse püsivuse hindamiseks ja kontrollimiseks kõige vähem koormava süsteemi, mis võtab samas asjakohaselt arvesse mõju inimeste tervisele ja ohutusele ning keskkonnale.
            
            
               Lisaks tunnistatakse määruses (EL) nr 305/2011 kaht peamist alternatiivi toimivusklasside kehtestamiseks seoses ehitustoodete põhiomadustega. Artikli 27 lõike 1 kohaselt saab seda teha komisjoni delegeeritud õigusaktide kaudu, artikli 27 lõige 2 lubab selleks kasutada ühtlustatud standardeid. 
            
            
               Kui teatava ehitustoote toimivust on juba piisavalt tõendatud püsivate katsetulemustega või muude olemasolevate andmetega, peaks nende tootjatel olema lubatud kindlaksmääratud tingimustel deklareerida teatav toimivusklass ilma nende toodete katsetamise või täiendava katsetamiseta. Selline lihtsustatud menetlus täidaks tarbetu halduskoormuse ja kulude vältimise eesmärki. See on sätestatud määruse (EL) nr 305/2011 artikli 27 lõikes 5 ja artikli 36 lõike 1 punktis a.
            
            
               Komisjoni otsusega 2000/367/EÜ
                  2
                kehtestati ehitustoodete tulekindlustoimivuse järgi liigitamise süsteem, lähtudes Euroopa katsemeetoditest ja selgetest toimivustasemetest. 
            
            
               On tõendatud, et ühtlustatud standardiga EN 13986 hõlmatud puidupõhistel paneelidel ja ühtlustatud standardiga EN 14915 hõlmatud täispuit-tahveldisel ja -vooderdisel on stabiilne ja prognoositav tulekindlus, kui nad vastavad teatud tingimustele. See järeldus põhineb arvukatel katse- ja klassifitseerimisaruannetel, mille on kogunud ja koostanud tööstusharu ja eksperdid, kellega on konsulteeritud. Sel põhjusel võib ilma täiendava katsetamiseta öelda, et kõnealuste toodete tulekaitsevõime saavutab teatava toimivusklassi, nagu on kindlaks määratud ülalnimetatud Euroopa liigitussüsteemis, kui neid kasutatakse seina- ja laekattematerjalina. 
            
            
               Seetõttu on ehitustööstuse esitatud määruse eelnõus sätestatud tingimused lihtsustatud menetluste kasutamiseks standardile EN 13986 vastavate puidupõhiste paneelide ja standardile EN 14915 vastavate täispuittahveldise ja -vooderdise tulekaitsevõime kindlaks määramiseks.
            
            
               Määruse eelnõu vähendab seega puidupõhiste paneelide ning täispuittahveldise ja -vooderdise tootjate halduskoormust ja kulusid, kuna nad ei pea enam katsetama määruse eelnõu reguleerimisalasse kuuluvaid tooteid seoses nende tulekaitsevõimega. Tulemuseks on kogu ehitustööstuse tõhususe ja konkurentsivõime üldine kasv.
            
            
               2.ENNE ÕIGUSAKTI VASTUVÕTMIST TOIMUNUD KONSULTATSIOONID
            
            
               Eelnõu valmistati esialgselt ette komisjoni rakendusotsusena, toetudes nõukogu direktiivile 89/106/EMÜ (ehitustoodete direktiiv). See esitati alalisele ehituskomiteele arvamuse saamiseks kooskõlas direktiivi 89/106/EMÜ artiklis 20 sätestatud menetlusega ja kohal viibinud liikmesriigid toetasid seda ühehäälselt (304 häält). Otsuse eelnõud toetasid ka EFTA ja ehitustoodete tööstus. Euroopa Parlament, kellele otsuse eelnõu nõuetekohaselt edastati, ei esitanud selle kohta ühtegi märkust.
            
            
               Enne otsuse eelnõu vastuvõtmist hakati täielikult kohaldama määrust (EL) nr 305/2011, millega tunnistati direktiiv 89/106/EMÜ kehtetuks. Seetõttu koostati õigusakti eelnõu läbivaadatud versioon, mis vastaks määruse (EL) nr 305/2011 menetlusnõuetele, ja see esitati määruse sätete alusel konsulteerimiseks delegeeritud aktina. Kõik eelnõu lisas sisalduvad tehnilised aspektid jäid aga samaks. 
            
            
               Määruse eelnõu esitati kirjalikuks konsulteerimiseks ekspertidele. Enne konsulteerimist anti kõigile liikmesriikidele võimalus nimetada eksperte konsulteerimises osalemiseks. Lisaks neile ekspertidele konsulteeriti ka muude väliste sidusrühmadega. Kirjaliku konsulteerimisega seotud dokumendid saadeti üheaegselt Euroopa Parlamendile ja nõukogule, nagu on ette nähtud delegeeritud õigusakte käsitlevas ühises seisukohas.
            
            
               Kõigi nende eelnevate konsultatsioonide käigus esitatud märkusi võeti arvesse, kui talitustevahelise konsulteerimise tarvis valmistati ette käesoleva eelnõu lõplikku versiooni.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Vastavalt määruse (EL) nr 305/2011 artiklile 27 võib kehtestada toimivusklassid seoses ehitustoodete põhiomadustega.
            
            
               Lisaks võib komisjon kooskõlas artikli 27 lõikega 5 kehtestada tingimused, mille kohaselt käsitatakse ehitustoodet teatavale toimivusklassile vastavana ilma katsetamata või ilma täiendavalt katsetamata, et vältida selliste ehitustoodete tarbetut katsetamist, mille toimivust on juba piisavalt tõendatud katsete stabiilsete tulemuste või muude olemasolevate andmete alusel.
            
            
               Neid tingimusi tuleb täita, kui tootja soovib asendada oma toote tüübikatsetuse nende toimivustasemete või -klassidega, nagu on sätestatud määruse (EL) nr 305/2011 artikli 36 lõike 1 punktis a.
            
            
               Komisjon otsusega 2000/367/EÜ kehtestatud ehitustoodete tulekindlustoimivuse järgi liigitamise süsteemi kohaldatakse ühtlustatud standardiga EN 13986 hõlmatud puidupõhiste paneelide ning samuti ühtlustatud standardiga EN 14915 hõlmatud täispuit-tahveldise ja -vooderdise suhtes.
            
         
         
            
               Toimunud konsultatsioonide kohaselt on puidupõhiste paneelide, täispuit-tahveldise ja -vooderdise tulekaitsevõime otsuses 2000/367/EÜ sätestatud liigituse alusel hästi tõendatud. Sel põhjusel võib ilma täiendava katsetamiseta öelda, et kõnealuste toodete tulekaitsevõime saavutab teatava toimivusklassi, nagu on kindlaks määratud ülalnimetatud Euroopa liigitussüsteemis, kui neid kasutatakse seina- ja laekattematerjalina.
            
            
               Määruse eelnõu vastab proportsionaalsuse põhimõttele. Selle tulemusena leevendatakse teatavaid määruses (EL) 305/2011 sätestatud kohustusi seoses määruse reguleerimisalasse kuuluvate toodete katsetamisega.
            
            
               KOMISJONI DELEGEERITUD MÄÄRUS (EL) nr …/…,
            
            
               16.7.2014,
            
            
               seina- ja laekattematerjalina kasutatavate ühtlustatud standardiga EN 13986 hõlmatud puidupõhiste paneelide ja ühtlustatud standardiga EN 14915 hõlmatud täispuit-tahveldise ja -vooderdise liigitamise tingimuste kohta tulekaitsevõime järgi ilma katsetamiseta
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ,
                  3
                eriti selle artikli 27 lõiget 5,
            
            
               ning arvestades järgmist:
            
            
               (1)Komisjoni otsusega 2000/367/EÜ
                  4
                kehtestati ehitustoodete tulekindlustoimivuse järgi liigitamise süsteem. Ühtlustatud standardiga EN 13986 hõlmatud puidupõhised paneelid ning ühtlustatud standardiga EN 14915 hõlmatud täispuit-tahveldis ja -vooderdis kuuluvad nende ehitustoodete hulka, mille suhtes otsust kohaldatakse.
            
            
               (2)Katsetest on selgunud, et nendel toodetel on stabiilne ja prognoositav tulekaitsevõime, kui neid kasutatakse seina- ja laekattematerjalina, tingimusel et tooted vastavad teatud nõuetele puidu tiheduse ja paneelide, tahveldise ja vooderdise paksuse osas. 
            
            
               (3)Ühtlustatud standardiga EN 13986 hõlmatud puidupõhiseid paneele ning ühtlustatud standardiga EN 14915 hõlmatud täispuit-tahveldist ja -vooderdist tuleb seega lugeda vastavaks otsuses 2000/367/EÜ kehtestatud tulekaitsevõime toimivusklassidele nendel tingimustel ilma täiendava katsetamiseta,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Ühtlustatud standardiga EN 13986 hõlmatud puidupõhiseid paneele ja ühtlustatud standardiga EN 14915 hõlmatud täispuit-tahveldist ja -vooderdist, mis vastavad lisas esitatud tingimustele, loetakse ilma katsetamiseta vastavaks lisas osutatud toimivusklassidele, kui neid kasutatakse lae- ja seinakattematerjalina. 
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 16.7.2014
            
         
         
            
               
                     Komisjoni nimel
               
               
                     president
                     José Manuel BARROSO
               
            
         
         
            
                  
                     (1)
                  
                        ELT L 88, 4.4.2011, lk 5.
               
               
                  
                     (2)
                  
                        ELT L 133, 6.6.2000, lk 26.
               
               
                  
                     (3)
                  
                        ELT L 88, 4.4.2011, lk 5.
               
               
                  
                     (4)
                  
                        Komisjoni otsus 2000/367/EÜ, 3. mai 2000, millega rakendatakse nõukogu direktiivi 89/106/EMÜ ehitustoodete ja ehitiste ning nende osade liigitamise puhul tulekindlustoimivuse järgi (EÜT L 133, 6.6.2000, lk 26).
               
            
      
    ---documentbreak--- 
      
         
         
            
               LISA
            
            
            
                     
                        Toode2)
                     
                  
                  
                     
                        EN-toote-standard
                     
                  
                  
                     
                        Toote andmed3)
                     
                  
                  
                     
                        Väikseim keskmine tihedus (kg/m3)
                     
                  
                  
                     
                        Väikseim paksus (mm)
                     
                  
                  
                     
                        Klass K1)
                        
                  
               
                     
                        kõva puitkiudplaat
                     
                  
                  
                     
                        EN 13986
                     
                  
                  
                     
                        tapikeele ja soonega või ilma5)
                     
                  
                  
                     
                        800
                     
                  
                  
                     
                        9
                     
                  
                  
                     
                        K2 10 4)
                     
                  
               
                     
                        orienteeritud kihtidega plaat (OSB)
                     
                  
                  
                     
                        EN 13986
                     
                  
                  
                     
                        tapikeele ja soonega või ilma6)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 4)
                     
                  
               
                     
                        puitlaastplaat
                     
                  
                  
                     
                        EN 13986
                     
                  
                  
                     
                        tapikeele ja soonega7)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 10 3)
                     
                  
               
                     
                        puitlaastplaat
                     
                  
                  
                     
                        EN 13986
                     
                  
                  
                     
                        tapikeele ja soonega või ilma6)
                     
                  
                  
                     
                        600
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        vineer
                     
                  
                  
                     
                        EN 13986
                     
                  
                  
                     
                        tapikeele ja soonega või ilma6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        täispuitpaneel
                     
                  
                  
                     
                        EN 13986
                     
                  
                  
                     
                        tapikeele ja soonega või ilma6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 10 4)
                     
                  
               
                     
                        puitlaastplaat
                     
                  
                  
                     
                        EN 13986
                     
                  
                  
                     
                        tapikeele ja soonega8)
                     
                  
                  
                     
                        600
                     
                  
                  
                     
                        25
                     
                  
                  
                     
                        K2 30
                     
                  
               
                     
                        orienteeritud kihtidega plaat (OSB)
                     
                  
                  
                     
                        EN 13986
                     
                  
                  
                     
                        tapikeele ja soonega8)
                     
                  
                  
                     
                        600
                     
                  
                  
                     
                        30
                     
                  
                  
                     
                        K2 30
                     
                  
               
                     
                        vineer
                     
                  
                  
                     
                        EN 13986
                     
                  
                  
                     
                        tapikeele ja soonega8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        täispuitpaneel
                     
                  
                  
                     
                        EN 13986
                     
                  
                  
                     
                        tapikeele ja soonega8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        täispuitpaneel
                     
                  
                  
                     
                        EN 13986
                     
                  
                  
                     
                        tapikeele ja soonega9)
                     
                  
                  
                     
                        450
                     
                  
                  
                     
                        53
                     
                  
                  
                     
                        K2 60
                     
                  
               
                     
                        täispuit-tahveldis ja -vooderdis
                     
                  
                  
                     
                        EN 14915
                     
                  
                  
                     
                        tapikeele ja soonega10)
                     
                  
                  
                     
                        450
                     
                  
                  
                     
                        15
                     
                  
                  
                     
                        K2 10 4)
                     
                  
               
                     
                        täispuit-tahveldis ja -vooderdis
                     
                  
                  
                     
                        EN 14915
                     
                  
                  
                     
                        tapikeele ja soonega10)
                     
                  
                  
                     
                        450
                     
                  
                  
                     
                        27
                     
                  
                  
                     
                        K2 30
                     
                  
               
                     
                        täispuit-tahveldis ja -vooderdis
                     
                  
                  
                     
                        EN 14915
                     
                  
                  
                     
                        tapikeele ja soonega11)
                     
                  
                  
                     
                        450
                     
                  
                  
                     
                        2 x 2712)
                     
                  
                  
                     
                        K2 60
                     
                  
               
               1)
                     Otsuses 2000/367/EÜ kehtestatud klass.
            
            
               2)
                     Paigaldatakse otse aluskihile ilma õhuvaheta.
            
            
               3)
                     Kandiliste servadega või tapikeele ja soonega ühendused, sama paksusega nagu puidutoode ja ilma piludeta.
            
            
               4)
                     K1 10, mille aluskihi tihedus on ≥ 300 kg/m3.
            
            
               5)
                     Naelte pikkus vähemalt 40 mm ja vahekaugus kuni 100 mm.
            
            
               6)
                     Kruvide pikkus vähemalt 30 mm ja vahekaugus kuni 200 mm.
            
            
               7)
                     Kruvide pikkus vähemalt 30 mm ja vahekaugus kuni 150 mm.
            
            
               8)
                     Kruvide pikkus vähemalt 50 mm ja vahekaugus kuni 200 mm.
            
            
               9)
                     Kruvide pikkus vähemalt 75 mm ja vahekaugus kuni 200 mm.
            
            
               10)
                     Naelte pikkus vähemalt 60 mm (igas kihis) ja vahekaugus kuni 600 mm.
            
            
               11)
                     Naelte pikkus vähemalt 50 mm (igas kihis) ja vahekaugus kuni 600 mm.
            
            
               12)
                     Kaks kihti paigaldatakse pikisuunaliselt ja üksteisega risti.